แบงก์ไทยพาณิชย์จับมือไปรษณีย์เป็นแบงก์กิ้งเอเย่นต์
ธนาคารไทยพาณิชย์ ร่วมกับ ไปรษณีย์ไทย บริการแบงก์กิ้งเอเย่นต์ฝากเงินสดได้ตั้งแต่ 1 บาท – 30,000 บาท/รายการ สูงสุด 60,000 บาท/วัน/บัญชี
5 มิ.ย. 2562

ธนาคารไทยพาณิชย์ ร่วมกับ ไปรษณีย์ไทย บริการแบงก์กิ้งเอเย่นต์ฝากเงินสดได้ตั้งแต่ 1 บาท – 30,000 บาท/รายการ สูงสุด 60,000 บาท/วัน/บัญชี
นายสารัชต์ รัตนาภรณ์ ผู้จัดการใหญ่ ธนาคารไทยพาณิชย์ กล่าวว่า การร่วมกับไปรษณีย์ไทยถือเป็นหนึ่งในพันธมิตรที่แข็งแกร่งและมีจุดให้บริการกว่า 1,200 แห่งครอบคลุมทั่วประเทศ ด้วยเหตุนี้เองธนาคารจึงได้เปิดตัวแบงก์กิ้งเอเย่นต์ภายใต้ชื่อ “SCB Service” ที่จะช่วยให้ลูกค้าสามารถเข้าถึงบริการของธนาคารไทยพาณิชย์ได้สะดวกยิ่งขึ้นผ่านที่ทำการไปรษณีย์ โดยเริ่มต้นด้วยบริการรับฝากเงินสดเข้าบัญชีธนาคารไทยพาณิชย์ ตั้งแต่ 1 บาท – 30,000 บาท/รายการ สูงสุด 60,000 บาท/วัน/บัญชี ค่าธรรมเนียมในการให้บริการไม่เกิน 20 บาท/รายการ
นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย กล่าวว่า ไปรษณีย์ไทยมีจุดแข็งอยู่ที่เครือข่ายโดยเฉพาะในเขตภูมิภาค จึงทำให้ไปรษณีย์ไทยเป็นทางเลือกสำหรับผู้ใช้บริการด้วยเครือข่ายที่ครอบคลุมเข้าถึงทุกพื้นที่ ใกล้ชิดกับประชาชน ผ่านจุดให้บริการกว่า 1,200 แห่งทั่วประเทศ ที่มีศักยภาพสามารถรองรับการเป็นตัวแทนให้บริการการเงินของธนาคาร การร่วมมือกับธนาคารไทยพาณิชย์ในการให้บริการแบงก์กิ้งเอเย่นต์ในครั้งนี้ เป็นการยกระดับ ต่อยอด และขยายความร่วมมือระหว่างสององค์กรต่อจากบริการ [email protected] ที่ไทยพาณิชย์เป็นธนาคารหลักในการเชื่อม [email protected] ไปยังบัญชีธนาคารของลูกค้า และระบบเพย์เมนต์เกตเวย์ของ 2C2P ที่ได้เริ่มให้บริการไปเมื่อปลายปีที่ผ่านมา
ล่าสุดกับ SCB Service บริการแบงก์กิ้งเอเย่นต์ของธนาคารไทยพาณิชย์ หรือบริการ [email protected] ของไปรษณีย์ไทยที่ให้ลูกค้าสามารถฝากเงินสดเข้าบัญชีไทยพาณิชย์ได้ที่ทำการไปรษณีย์ และเพื่อเป็นการโปรโมทและกระตุ้นให้ลูกค้าใช้บริการฯ เราจึงได้จัดให้มีแคมเปญส่งเสริมการตลาดเมื่อลูกค้ามาใช้บริการฝากเงินสดครบทุกๆ 5 ครั้งต่อเดือน พร้อมลงทะเบียนผ่าน QR Code ณ ที่ทำการไปรษณีย์ 1,200 แห่งทั่วประเทศ รับฟรีข้าวไรซ์เบอรี่อินทรีย์ 1 แพ็ก มูลค่า 50 บาท ซึ่งเป็นผลิตภัณฑ์ที่ผลิตโดยชาวบ้านจากชุมชน 3 จังหวัดภาคอีสาน ตั้งแต่วันนี้ – 31 สิงหาคม 2562
ปัจจุบันธนาคารไทยพาณิชย์มีจุดให้บริการ SCB Service ผ่านเอเย่นต์ทั้งสิ้นกว่า 14,200 แห่งทั่วประเทศ